Kamu bisa jelasin ke aku soal Hormon tiroid dalam bahasa melayu?

Hormon tiroid ialah sebarang hormon yang dihasilkan dan dikeluarkan oleh kelenjar tiroid iaitu triiodotironina (T3) dan tiroksina (T4). Ia adalah hormon berasaskan asid amino, tirosina, yang bertanggungjawab terutamanya bagi pengawalan metabolisme. T3 dan T4 sebahagiannya terdiri daripada iodin. Kekurangan iodin menyebabkan pengurangan pengeluaran T3 dan T4, membesarkan tisu tiroid dan akan menyebabkan penyakit yang dikenali sebagai goiter ringkas.

Bentuk utama hormon tiroid dalam darah ialah T4, dengan separuh hayat sekitar satu minggu, lebih lama daripada T3. Dalam manusia, nisbah T4 kepada T3 yang dilepaskan ke dalam darah adalah lebih kurang 14:1. T4 ditukar kepada T3 aktif (tiga hingga empat kali lebih kuat daripada T4) dalam sel oleh deiodinase (5'-deiodinase). Ini selanjutnya diproses melalui dekarboksilasi dan deiodinasi untuk menghasilkan iodotironamina (T1a) dan thironamina (T0a). Ketiga-tiga isoform deiodinase adalah enzim yang mengandungi selenium, dan oleh itu, selenium dalam pemakanan adalah penting dalam pengeluaran T3.

Ahli kimia Amerika Edward Calvin Kendall bertanggungjawab bagi pengasingan tiroksina pada tahun 1915. Pada tahun 2020, levotiroksina, bentuk tiroksina buatan, merupakan ubat kedua yang paling banyak diberi di Amerika Syarikat, dengan lebih daripada 98juta preskripsi. Levothyroxine berada dalam Senarai Ubat Penting Pertubuhan Kesihatan Sedunia.